สังคมข่าวหุ้น
*ดัชนีตลาดหุ้นไทยเมื่อวันจันทร์ที่ผ่านมา (5 เม.ย.) ปิดที่ระดับ 1,579.66 จุด ลดลง 16.61 จุด หรือ 1.04% มูลค่าการซื้อขาย 8.15 หมื่นล้านบาท เนื่องจากหลายตลาดต่างประเทศได้ปิดทำการเนื่องในวันอีสเตอร์ ทำให้ไม่มีแรงซื้อจากนักลงทุนต่างชาติเท่าไรนัก รวมถึงรับแรงกดดันจากการแพร่ระบาดไวรัสโควิด-19 ในไทย อย่างในพื้นที่ทองหล่อ ทำให้กลุ่มท่องเที่ยวปรับตัวลง
6 เม.ย. 2564

ดวงดี
*ดัชนีตลาดหุ้นไทยเมื่อวันจันทร์ที่ผ่านมา (5 เม.ย.) ปิดที่ระดับ 1,579.66 จุด ลดลง 16.61 จุด หรือ 1.04% มูลค่าการซื้อขาย 8.15 หมื่นล้านบาท เนื่องจากหลายตลาดต่างประเทศได้ปิดทำการเนื่องในวันอีสเตอร์ ทำให้ไม่มีแรงซื้อจากนักลงทุนต่างชาติเท่าไรนัก รวมถึงรับแรงกดดันจากการแพร่ระบาดไวรัสโควิด-19 ในไทย อย่างในพื้นที่ทองหล่อ ทำให้กลุ่มท่องเที่ยวปรับตัวลง
*ขณะที่นักวิเคราะห์คาดว่าตลาดหุ้นไทยวันนี้ (7 เม.ย.) คงจะมีความคึกคักมากขึ้น แต่ถ้าไม่มีปัจจัยใหม่เข้ามาก็คงจะเป็นลักษณะของการเล่นเทรดดิ้งไปก่อน พร้อมให้แนวรับ 1,572 จุด ส่วนแนวต้าน 1,595 จุด
*กระแสวัคซีน และการเปิดประเทศกำลังมาแรง ทีมวิจัย บล.เมย์แบงก์ กิมเอ็ง (ประเทศไทย) จำกัด (มหาชน) ประเมินพัฒนาการบวกของการกระจายวัคซีน คาดจะช่วยปลดล็อกการเปิดประเทศ ถือเป็นบวกต่อการฟื้นตัวของหลายกลุ่มอุตสาหกรรม โดยเฉพาะอย่างยิ่งภาคการท่องเที่ยว ดังนั้น จึงเป็นที่มาของธีมการลงทุน “Welcome to Thailand” โดยเลือก AOT เป็นหุ้นเด่นสำหรับธีมในสัปดาห์นี้
*อีกไม่กี่วันก็จะถึงวันสงกรานต์ซึ่งถือว่าเป็นช่วงที่จะได้เห็นการเดินทาง จับจ่ายใช้สอยมากขึ้น ธนาคารจึงต้องเตรียมความพร้อม โดยธนาคารกรุงไทย หรือ KTB แจ้งว่า ในช่วงเทศกาลสงกรานต์ ปี 2564 ธนาคารได้สำรองเงินสดเพื่อรองรับการใช้บริการของลูกค้าและประชาชน ทั้งที่สาขา และตู้ ATM ระหว่างวันที่ 12-16 เมษายน 2564 จำนวน 30,155 ล้านบาท แบ่งเป็นเขตกทม. จำนวน 5,190 ล้านบาท เขตภูมิภาค จำนวน 24,965 ล้านบาท เป็นการสำรองในสาขา จำนวน 3,795 ล้านบาท และบรรจุตู้ ATM จำนวน 26,360 ล้านบาท
*“คงกระพัน อินทรแจ้ง” ประธานเจ้าหน้าที่บริหาร บริษัท พีทีที โกลบอล เคมิคอล จำกัด (มหาชน) หรือ PTTGC คาดผลงานไตรมาส 1/64 สดใส รับเศรษฐกิจฟื้น แย้มเดินหน้า M&amp;A ต่อเนื่อง หวังต่อยอดธุรกิจ ล่าสุด บริษัทได้เข้าลงทุนเพิ่มเติมใน บมจ.วีนิไทย (VNT)
*”จริญญา จิโรจน์กุล” กรรมการผู้จัดการใหญ่ บริษัท ศรีตรังโกลฟส์ (ประเทศไทย) จำกัด (มหาชน) หรือ STGT โชว์ความคืบหน้าฐานการผลิตถุงมือยางในจังหวัดสุราษฎร์ธานี (SR) เตรียมกลับมาเปิดดำเนินการโรงงาน SR2 อีกครั้งในเดือนพฤษภาคมนี้ ส่วนการก่อสร้างโรงงาน SR3 คืบหน้าตามแผนงาน ตอกย้ำความมั่นใจพร้อมเดินเครื่องจักรภายในไตรมาส 2 นี้ตามแผนที่วางไว้ ชูเทคโนโลยีเครื่องจักรที่ทันสมัยสามารถผลิตสินค้าด้วยความเร็วสูง ช่วงครึ่งปีหลังเตรียมทยอยเปิดโรงงานเพิ่มขึ้นอีก 2 แห่ง ในจังหวัดสงขลาและตรัง